Qirg'iziston prezidenti harbiy qurolda o't ochdi — video

Qirg'iziston prezidenti Sadir Japarov 4 iyun kuni harbiy quroldan o'q uzdi. Bu haqda prezident matbuot xizmati xabar berdi.
Ma'lum bo'lishicha, Japarov kamida ikki turdagi quroldan o'q uzgan. Davlat rahbari Milliy xavfsizlik davlat qo'mitasi o'quv markazining ochilishida ishtirok etgan. Unda prezident Qirg'izistondagi ijtimoiy-siyosiy vaziyatni beqarorlashtirishga intilayotgan xalqaro terroristik, diniy ekstremistik tashkilotlar, narkotrafiklar va transmilliy jinoiy guruhlar mamlakat xavfsizligiga xavf tug'dirishi mumkinligini aytgan.
Sadir Japarov mamlakat mudofaa qobiliyatini mustahkamlash maqsadida zamonaviy qurol-yarog' va harbiy texnika xarid qilinayotganini eslagan.

Avvalroq Qozog'iston Qirg'izistonga harbiy mulkini o'tkazishi ma'lum qilingandi. Shuningdek, Japarov kuchli armiya yaratish uchun mablag' ayamasligini ta'kidlagandi.